Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: 1994. évi I. törvény 3. §-ával összhangban az Európai
Paragraph Index: 207

2. Alkalmazási szabályok 2.1. Az európai mûszaki engedélyeket a termék gyártója vagy egy meghatalmazott képviselõje (a továbbiakban: gyártó) kérheti. A képviselõt a gyártónak kell kijelölnie, hogy a nevében járjon el. 2.2. A kérelmet az EOTA szervezetek bármelyikéhez be lehet terjeszteni, amely a termékre vonatkozóan kijelöléssel rendelkezik, de nem lehet több szervezethez is benyújtani kérelmet ugyanazon építési termékre. 2.3. A kérelemmel a gyártó felhatalmazza a jóváhagyó szervezetet, hogy tájékoztassa az EU Bizottságot, az EOTA szervezetét és az EOTA Titkárságát a kérelem tartalmáról. 2.4. A kérelem benyújtása elõtt a gyártót — kérésére — a jóváhagyó szervezet tájékoztatja: — az eljárásról, — a tervezett jóváhagyási eljárás ütemezésérõl, — a jóváhagyási eljárás várható költségeirõl. Abban az esetben, ha a szóban forgó terméket vagy termékcsoportot még nem hagyták jóvá ETA kiadására, vagy a termék jelentõsen eltér a harmonizált szabványoktól, a fenti információkat csak az ETA kiadásának lehetõségérõl szóló határozatot követõen adják meg a kérelmezõnek. 2.5. A kérelmet azon tagállam nyelvén kell beterjeszteni, ahol a jóváhagyó szervezet székhelye van, kivéve, ha a gyártó és a jóváhagyó szervezet ettõl eltérõen nem állapodik meg. A kérelemnek az alábbi adatokat és információkat kell tartalmaznia: Kérelem Európai Mûszaki Engedélyre (a Tanács 89/106/EGK irányelvének III. fejezete szerint) — a kérelem címzettje (a szakterületre vonatkozóan kijelölt jóváhagyó szervezet); — a kérelmezõ neve és székhelye (a gyártó vagy meghatalmazott képviselõje, képviselõ eljárása esetén mellékelni kell a gyártó megbízását is); — az építési termék általános megnevezését és típusát; — a termék kereskedelmi nevét, márkajelzését; — az építési termék rendeltetését, tervezett felhasználásának módját, valamint az ezzel kapcsolatos, a 2.6. pont szerinti további mellékleteket; — a terméket elõállító minden üzem nevét és telephelyét; — a gyártó nyilatkozatát, miszerint a kérelemben szereplõ termékre más EOTA szervnél nem kért európai mûszaki engedélyt, illetve a kérelemben szereplõ termékre vonatkozóan az európai mûszaki engedély kidolgozását melyik EOTA szervezet utasította el, továbbá hozzájárulását, hogy kérelmérõl tájékoztassák az EOTA szerveket és az EU Bizottságot; — a gyártó nyilatkozatát, hogy vállalja a jóváhagyási eljárás során felmerülõ költségeket, továbbá közremûködik és támogatja a jóváhagyási eljárást, és biztosítja, hogy a jóváhagyó szervezet képviselõi munkaidõben, bármikor látogatást tehessenek a gyártási helyszíneken; — a gyártó megbízásra felhatalmazott képviselõjének cégszerû aláírása és a megbízás dátuma. 2.6. A kérelemhez mellékelni kell: — az építési termék leírását, — a rá vonatkozó mûszaki leírásokat, — rajzokat, — vizsgálati eredményeket, amelyek részletesen tartalmazzák a termék tervezett felhasználására vonatkozó információkat. 2.7. A kérelemben a gyártónak meg kell jelölnie az összes gyártási helyet. Biztosítania kell, hogy a jóváhagyó szervezet vagy képviselõje ezeket munkaidõben meglátogathassa és az ETA kiadásának céljából a gyártás körülményeirõl tájékozódhasson. 2.8. A jóváhagyó szervezetnek a kérelem kézhezvételét két hónapon belül vissza kell igazolnia és meg kell erõsítenie, hogy megindítja az európai mûszaki engedély kidolgozásának eljárását. A visszaigazolásnak az alábbiakat kell tartalmaznia: — a Tanács 89/106/EGK irányelvének III. fejezete szerinti Európai Mûszaki Engedély megadására vonatkozó kérelem visszaigazolása; — a kijelölt jóváhagyó szervezet neve és címe; — a kérelmezõ neve és a kérelem benyújtásának dátuma; — az építési termék megnevezése, amelyre a kérelem vonatkozik; — a jóváhagyó szervezet visszaigazolása, hogy a fenti kérelmet elfogadták és az eljárás megindult; — az eljárás hivatkozási száma; — azoknak a jogszabályoknak és rendelkezéseknek a felsorolása, amelyek az európai mûszaki engedély kidolgozásának alapjául szolgálnak (a Tanács 89/106/EGK irányelvét harmonizáló jogszabályra, az ETA kidolgozására vonatkozó jogszabályokra, valamint szükség szerint a jóváhagyó szervezet rendelkezéseire, szerzõdéseire való hivatkozások); 2003/8. szám — az eljárás várható költségeinek számítása (díjtáblázat vagy a hatályban levõ más, a díj megállapítását érintõ rendelkezések); — a jóváhagyó szervezet cégszerû aláírása és a visszaigazolás dátuma. Ha a kérelmet nem fogadták el, a jóváhagyó szervezetnek a döntését indokolnia kell. Ebben az esetben a gyártó más jóváhagyó szervezethez fordulhat. 2.9. A jóváhagyó szervezetnek tájékoztatnia kell a gyártót, hogy a terméknek a tervezett építési célra való alkalmasságának megítéléséhez, milyen dokumentumokra, vizsgálati eredményekre, számításokra van szüksége. A gyártó köteles átadni a jóváhagyó szervezetnek a szükséges dokumentumokat és támogatni a jóváhagyó szervezetet a feladata ellátásában. 2.10. A jóváhagyó szervezeteknek a tevékenységük során tudomásukra jutott minden lényeges információt bizalmasan kell kezelniük. 2.11. A gyártónak a kérelem visszaigazolását követõen az európai mûszaki engedély kidolgozásának során felmerülõ költségek vállalásáról és a jogszabályokban meghatározott dokumentáció átadásáról nyilatkoznia kell. 2.12. Ha a gyártó a szükséges dokumentumokat nem bocsátja a jóváhagyó szervezet rendelkezésére, illetve a költségek vállalásáról nem nyilatkozik, akkor a jóváhagyó szervezet hat hónap eltelte után törölheti a kérelmet.

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes